ऋषि सुनक
ऋषि सुनक (जनम 12 मई 1980) एगो ब्रिटिश राजनेता हवें जे 2020 से 2022 ले चांसलर ऑफ़ द एक्सचेकर (Chancellor of the Exchequer) के रूप में काम कइले बाड़ें जे अउरी देसन में वित्त मंत्री के बरोबर पद होला, एकरे पहिले 2019 से 2020 ले चीफ सेक्रेटरी ऑफ़ द ट्रेजरी (Chief Secretary to the Treasury) के रूप में काम कइले बाड़ें। कंजरवेटिव पार्टी के सदस्य बाड़ें, ऊ रिचमंड (यॉर्क) से 2015 से खातिर संसद सदस्य रहल बाड़ें। ऋषि सुनक के कंजरवेटिव पार्टी के ओर से ब्रिटेन के अगिला परधानमंत्री बने खातिर बीछल गइल बाटे।

साउथैम्पटन में पूर्वी अफिरका से प्रवास कइल भारतीय ब्राह्मण माता-पिता के घरे जनमल सुनक के पढ़ाई विन्चेस्टर कॉलेज में भइल। एकरे बाद ऊ लिंकन कॉलेज, ऑक्सफोर्ड में दर्शन, राजनीति आ अर्थशास्त्र पढ़लें आ बाद में स्टैनफोर्ड यूनिवर्सिटी से फुलब्राइट स्कॉलर के रूप में एमबीए कइलें। स्टैनफोर्ड में पढ़त घरी इनके मुलाकात इनके होखे वाली पत्नी अक्षता मूर्ति से भइल जे इन्फोसिस के स्थापना करे वाला भारतीय अरबपति बिजनेसमैन एन.आर.नारायण मूर्ति के बेटी हई। सुनक आ मूर्ति ब्रिटेन के सभसे अमीर लोग में गिनल जालें आ 2022 ले इनहन के कुल संपत्ति 730 मिलियन पाउंड रहल। स्नातक कइला के बाद ऊ गोल्डमैन सैक्स खातिर काम कइलें आ बाद में हेज फंड फर्म द चिल्ड्रेन इन्वेस्टमेंट फंड मैनेजमेंट आ थेलेम पार्टनर्स में पार्टनर के रूप में काम कइलें।

संदर्भ 

1980 में जनम
जियत लोग